**Povabilo k sodelovanju pri izdaji knjige ob 30. obletnici samostojnosti Slovenije**

**Urad Vlade RS za komuniciranje ob 30. obletnici samostojnosti Slovenije vabi k sodelovanju založnike pri izdaji knjige, ki bo v prodaji v knjigarnah in tako dostopna širši javnosti.**

**Predmet sodelovanja** je priprava za tisk in izdaja knjige (strokovna monografija), ki obravnava čas osamosvajanja Slovenije v obdobju od 23. decembra 1990 do 15. januarja 1992. Osrednji del knjige bodo avtorski prispevki, ki jih Urad Vlade RS za komuniciranje objavlja na spletni strani gov.si/slovenija30. Poleg tega naj bi knjiga vsebovala večje število fotografij. Za prispevke in fotografsko gradivo bodo avtorski honorarji že plačani in urejene pravice za objavo.

Prijavitelji morajo izpolnjevati pogoj, da so registrirani za opravljanje založniške dejavnosti na področju Republike Slovenije in/ali v zamejstvu.

**V primeru več zainteresiranih založnikov bo Urad vlade za komuniciranje izbral založbo, ki bo dosegla višje število točk glede na spodnje kriterije.**

|  |  |  |
| --- | --- | --- |
|  | **Kriteriji** | **Točke** |
| 1. | Reference založbe* založnik je od 1. 1. 2018 dalje izdal najmanj 7 knjig slovenskih avtorjev v nakladi najmanj 300 izvodov (20 točk)
* distribucija v javne institucije in knjigarne po vseh statističnih regijah RS (30 točk)
 | 50 |
| 2. | Programska usmeritev založbe* delež humanističnih in družboslovnih knjižnih del slovenskih avtorjev od 1. 1. 2018 dalje
 | 20 |
| 3. | Načrt promocije (30 točk)* doseganje občinstva in zagotavljanje visoke dostopnosti domači javnosti (spletna stran, spletna knjigarna, družabna omrežja idr.)
 | 30 |
|  | **Največje možno število točk** | 100 |

Pri pripravi in izdaji knjige naj bi izbrani založnik opravil naslednje naloge:

1. tehnično uredništvo (usklajevanje med založnikom in Uradom vlade za komuniciranje)
2. lektura
3. postavitev in prelom strani
4. oblikovanje
5. tisk
6. distribucija
* prodaja v knjigarnah po vseh statističnih regijah RS ter dostopnost knjige še pet (5) let po izidu
1. distribucija v javne institucije (splošne knjižnice, knjižnice osnovnih in srednjih šol, …)
2. promocija
* doseganje domače javnosti preko različnih kanalov (spletna stran, spletna knjigarna, družabna omrežja idr.)

Izbrani založnik bo zagotovil:

* izid knjige do 15. decembra 2021 v nakladi 2.000 izvodov z možnostjo kasnejših ponatisov
* dostava Uradu vlade za komuniciranje predvidoma 250 izvodov (odkup izvodov)

Vaše odzive na objavljeno povabilo k sodelovanju pošljite po elektronski pošti na naslov gp.ukom@gov.si do vključno 10. septembra 2021.

Izbranega založnika bomo obvestili o izbiri.

Urad Vlade RS za komuniciranje